شەفەق نیوز/ شونا رای خانم ئەمریکی تەمەن ٢٢ ساڵانیگە، باوجی مەوقەی نووڕیەێدە پی   مناڵیگ تەمەن هەشت ساڵان نشان دەێد.
وەگورەی هەواڵیگ لە ماڵپەڕ "لوبنان ٢٤"، شونا وتگە، "من مناڵ بۊچگیگ نیم، من خانمیگم باوجی لە جەسەی مناڵ هەشت ساڵانیگ گیرهاتمە".
گەشەی جەسەیی شونا وە مدووی وەرگردن چارەسەر کیمیایی لە تەمەن مناڵیی وسیایە، ئەوەیش لەوەر تۊیشهاتنی وە شێرپەنجە.
ئەو دۊیتە ئەمریکییە تۊش گرفت بوود مەوقەی خوازێد بچوودە  شۊنەیلیگ جۊر باڕ یا بخوازێد تاتۆ لەبان جەسەی بکەێد، چۊنکە کەسەیل فرەیگ باوەڕ  نێکەن ک ئەو دۊیتە مناڵ نییە.
